Riane Eisler

Si Riane Tennenhaus Eisler (namundag Hulyo 22, 1931) sarong Amerikanong (pinangaki sa Austria) systems scientist asin autor na nagsusurat manongod sa epekto kan gender sa historiko dapit sa sosyedad. Midbid siyang marhay sa saiyang librong The Chalice and the Blade kan 1987, na kun saen siya an nagimbento kan mga terminong "partnership" asin "dominator".

 Buhay 
Si Eisler namundag sa Vienna kan 1931 bago duminulag an saiyang pamilya hale sa mga Nazis kan 1939 pasiring sa Cuba. Siya asin an saiyang mga magurang pitong taon nag-istar sa kaiskwateran sa Havana, asin pagkatapos kaiyan nagbalyo sinda sa Estados Unidos, sa Miami, NewYork, saka Chicago bago sinda nag-istar sa Los Angeles.

Si Eisler igwang mga degree sa sosyolohiya asin law gikan sa University of California. Siya sarong abogado, iskolar legal asin autor. Nagpublikar siya nin treseng libro, kaiba an sarong memoir, The Gate, na ipinublikar kan 2000. An saiyang inot na libro, na ipinublikar kan 1977, iyo an Dissolution: No-Fault Divorce, Marriage, and the Future of Women. An saiyang panduwang libro, na ipinublikar kan 1979, patungkol sa Equal Rights Adendment.

Sa saiyang ikatolong libro na The Chalice and the Blade, ipinublikar kan 1987, inimbento niya an mga terminong "partnership" asin "dominator" sa pagladawan kan duwang pan-irarom na porma nin sosyedad. An mga sosyedad nin pakikipagsosyo inilaladawan sa pagkapantay pantay kan kasarian, katoninongan, pagkamasustenir, pagmakolog, mantang an paradominar na mga sosyedad inilaladawan paagi sa sexism, pabalikbalik na guerra, paglaglag kan ekolohiya, asin mayong pagkamasustenir. Segun sa saiyang pagsiyasat, na nanonongod sa libro nin mga arkeologong si Marija Gimbutas asin James Mellaart, kaiba an iba pa, sa laog kan dakul na millennia, an lipunan nin tao itinogdok dapit sa pag-iribaiba, kun saen ginigibo an kapasidad nin tawo na magtao, magpatalubo asin susteniran an buhay sa pinakahalangkaw na bagay, asin an pagkakaigwa nin paninimbagan iyo an pamantayan nin bulawan. An pagbagsak sa dominasyon nangyari mga 6,500 na taon na an nakaagi.

An librong The Chalice and the Blade nagbenta na nin labing 500,000 na kopya asin ikinatradusir sa 25 lenguahe.

Pigrason ni Eisler na an paglipat poon sa pag-iriba sagkod dominador nagbunga sa monogamy na may kinikilangan na kasarian, prostitusyon asin pagka-illehitimo, pagtitiwala kan mga babayi asin pag-ako kan pabalikbalik na gera.

Siya an editor-in-chief kan Interdisciplinary Journal of Partnership Studies sa Universidad kan Minnesota.

 Mga Toltolan